John Wesley Harding

John Wesley Harding er Bob Dylans åttende studioalbum, utgitt i desember 1967. Albumet markerer Dylans retur til den akustiske musikken og sine tradisjonelle røtter, etter tre album med elektrisk rock. 

John Wesley Harding ble godt mottatt av både kritikere og av publikum. Albumet kom på 1.-plass på UK Albums Chart i Storbritannia og på 2.-plass på Billboard 200 i USA. Mindre enn tre måneder etter utgivelsesdatoen hadde albumet solgt til gull i USA. Albumet fikk 301.-plass på musikkmagasinet Rolling Stones liste over «Tidenes 500 beste album» i 2003.

Sangen «All Along the Watchtower» ble spilt inn og utgitt av The Jimi Hendrix Experience i 1968, og Jimi Hendrix' gitarsolo kom på 5.-plass på musikkmagasinet Guitar Worlds liste over «Tidenes 100 beste gitarsoloer» i 2008. Hendrix har gjort sangen til «sin», og hans versjon ble plassert på 47.-plass på Rolling Stones liste over «Tidenes 500 beste sanger»

Sporliste
Side en
«John Wesley Harding» – 2:58
«As I Went Out One Morning» – 2:49
«I Dreamed I Saw St. Augustine» – 3:53
«All Along the Watchtower» – 2:31
«The Ballad of Frankie Lee and Judas Priest» – 5:35
«Drifter's Escape» – 2:52

Side to
«Dear Landlord» – 3:16
«I Am a Lonesome Hobo» – 3:19
«I Pity the Poor Immigrant» – 4:12
«The Wicked Messenger» – 2:02
«Down Along the Cove» – 2:23
«I'll Be Your Baby Tonight» – 2:34

Personell

 Bob Dylan – gitar, munnspill, piano, keyboard, vokal
 Pete Drake – pedal steelgitar
 Charlie McCoy – bass
 Kenneth A. Buttrey – trommer

Referanser

Eksterne lenker   
 

Bob Dylan-album
Musikkalbum fra 1967